
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind modificarea art.4 din Legea nr.157/1998 pentru ratificarea Acordului de împrumut dintre România şi Fondul pentru Cooperare Economică Internaţională – Japonia, privind Proiectul de dezvoltare a Portului Constanţa-Sud, semnat la Tokyo, la 27 februarie 1998, cu care comisia noastră a fost sesizată în fond cu adresa Biroului Permanent nr.P.L.X-218 din 14 aprilie 2004.

	PREŞEDINTE,




Parlamentul  României

RAPORT

asupra proiectului de Lege privind modificarea art.4 din Legea nr.157/1998 pentru ratificarea Acordului de împrumut dintre România şi Fondul pentru Cooperare Economică Internaţională – Japonia, privind Proiectul de dezvoltare a Portului Constanţa-Sud, semnat la Tokyo, la 27 februarie 1998
Cu adresa nr.P.L.X-218 din 14 aprilie 2004, Biroul Permanent, conform art.89 din Regulamentul Camerei Deputaţilor, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind modificarea art.4 din Legea nr.157/1998 pentru ratificarea Acordului de împrumut dintre România şi Fondul pentru Cooperare Economică Internaţională – Japonia, privind Proiectul de dezvoltare a Portului Constanţa-Sud, semnat la Tokyo, la 27 februarie 1998.
La întocmirea raportului s-a avut în vedere avizul Consiliului Legislativ.

La lucrările comisiei au participat 25 deputaţi, din totalul de 27 membri ai comisiei.

Prezentul proiect de Lege are ca obiect de reglementare modificarea art.4 din Legea nr.157/1998 prin care s-a ratificat Acordul de împrumut dintre România şi Fondul pentru Cooperare Economică Internaţională – Japonia, privind Proiectul de dezvoltare a Portului Constanţa-Sud, semnat la Tokyo, la 27 februarie 1998.
Conform prevederilor art.4 din Legea nr.157/1998, contribuţia Guvernului României la realizarea proiectului, precum şi fondurile necesare rambursării creditului, plăţii dobânzilor, comisioanelor şi a altor costuri externe aferente creditului urmau să fie asigurate din sursele proprii ale Administraţiei Portului Constanţa, beneficiarul final al creditului, şi în completare, de la bugetul de stat, prin bugetul Ministerului Transportului, Construcţiilor şi Turismului.

Începând cu anul 20003, CN APMC – Compania Naţională Administraţia Porturilor Maritime S.A. Constanţa nu a mai dispus de fonduri suficiente de dezvoltare (neexistând profit la încheierea exerciţiului financiar 2003), principala sursă de realizare a proiectelor de investiţii, iar acest lucru a condus implicit la stoparea dezvoltării de ansamblu a Portului Constanţa.

Date fiind cele de mai sus, CN APMC şi Ministerul Transporturilor, Construcţiilor şi Turismului au solicitat Ministerului Finanţelor Publice amendarea Legii nr.157/1998 pentru ratificarea Acordului de împrumut dintre România şi Fondul pentru Cooperare Economică Internaţională – Japonia, privind Proiectul de dezvoltare a Portului Constanţa-Sud, semnat la Tokyo, la 27 februarie 1998, în sensul modificării modului de rambursare a împrumutului, plata serviciului datoriei publice externe urmând a se asigura exclusiv de la bugetul de stat.

Potrivit prevederilor constituţionale, proiectul de lege face parte din categoria legilor ordinare.


Proiectul de lege, potrivit art.75 alin.(1) din Constituţie şi art.86 din Regulamentul Camerei Deputaţilor, este de competenţa decizională a Senatului.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Ministerului Finanţelor Publice, doamna Cucu Florinela şi domnul Neglină Alexandru, care au susţinut forma rezultată din prezentul raport.

In urma examinării proiectului de Lege privind, în şedinţa din 21 aprilie 2004, comisia a hotărât, cu unanimitate de voturi, supunerea spre dezbaterea şi adoptarea Plenului Camerei Deputaţilor a proiectului de Lege în forma prezentată de Guvern.
	PREŞEDINTE,


	SECRETAR,

Dr. Daniel Ionescu


 Experţi parlamentari:

               Onete Alexandru

               Mâţan Ofelia

